paragraph_text: Zvizdan je dramski film redatelja i scenarista Dalibora Matanića, premijerno prikazan 2015. na 68. Filmskom festivalu u Cannesu gdje je u natjecateljskom programu "Izvjestan pogled" (fr. Un Certain Regard) osvojio i nagradu stručnoga žirija.<ref>Dnevnik.hr – Mataniću prestižna nagrada u Cannesu, pristupljeno 24. svibnja 2015. U studenom iste godine na Festivalu istočnoeuropskog filma u Cottbusu, Zvizdanu su pripale još tri nagrade: za najbolji film, najbolju glumicu te nagrada međunarodne asocijacije filmskih kritičara FIPRESCI.<ref>Večernji.hr – Linda Draškić: »Matanićev Zvizdan osvojio tri nagrade u Cottbusu«, pristupljeno 12. studenoga 2015.